2015. gada Noteikumi Nr.

Rīgā (prot. Nr. §)

**Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem"**

Izdoti saskaņā ar

likuma "Par akcīzes nodokli"

18. panta piekto, 6.1 un 6.2 daļu

Izdarīt Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem" (Latvijas Vēstnesis, 2015, 86. nr.) šādus grozījumus:

1. Izteikt 1.1. apakšpunktu šādā redakcijā:

"1.1. kārtību, kādā piemēro likuma "[Par akcīzes nodokli](http://likumi.lv/ta/id/81066-par-akcizes-nodokli)" [14. panta](http://likumi.lv/ta/id/81066-par-akcizes-nodokli#p14) 2.2 daļā noteikto akcīzes nodokļa likmi (turpmāk – samazinātā akcīzes nodokļa likme) dīzeļdegvielai (gāzeļļai) un dīzeļdegvielai (gāzeļļai), kurai saskaņā ar likumu "[Par akcīzes nodokli](http://likumi.lv/ta/id/81066-par-akcizes-nodokli)" ir pievienota no rapšu sēklu eļļas iegūta biodīzeļdegviela, ja attiecīgie naftas produkti tiek iezīmēti (marķēti) (turpmāk – marķēta dīzeļdegviela) saskaņā ar likuma "[Par akcīzes nodokli](http://likumi.lv/ta/id/81066-par-akcizes-nodokli)" [28. pantu](http://likumi.lv/ta/id/81066-par-akcizes-nodokli#p28) un ja to izmanto:

1.1.1. traktortehnikā un lauksaimniecības pašgājējmašīnās lauksaimniecības produkcijas ražošanai, lauksaimniecības zemes apstrādei un tādas meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem;

1.1.2. kravas pašpārvadājumiem saskaņā ar likuma "[Par akcīzes nodokli](http://likumi.lv/ta/id/81066-par-akcizes-nodokli)" 18. panta 5.1 daļu un normatīvajiem aktiem par kārtību, kādā veicami kravas pašpārvadājumi (turpmāk – pašpārvadājumi);".

2. Papildināt 6. punkta ievaddaļu aiz vārda "izmanto" ar vārdiem "pašpārvadājumiem un".

3. Izteikt 29. punktu šādā redakcijā:

"29. Lauksaimniecības produkcijas ražotājs, kas ir tiesīgs iegādāties marķētu dīzeļdegvielu, ar traktortehniku, lauksaimniecības pašgājējmašīnām un likuma "Par akcīzes nodokli" 18. panta 5.1 daļā minētajiem kravas automobiļiem, kuros ir iepildīta marķēta dīzeļdegviela, drīkst pārvietoties pa koplietošanas autoceļiem."

4. Papildināt noteikumus ar 30.1 punktu šādā redakcijā:

"30.1 Valsts ieņēmumu dienests atbilstoši kompetencei organizē mehānisko transportlīdzekļu pārbaudi, lai noskaidrotu, vai iezīmētos (marķētos) naftas produktus par degvielu transportlīdzekļu dzinējos neizmanto personas, kas iezīmētos (marķētos) naftas produktus nav saņēmušas saskaņā ar šajos noteikumos paredzēto kārtību vai tos nelieto šo noteikumu 1.1. apakšpunktā paredzētajiem mērķiem. Pārbaudes laikā Valsts ieņēmumu dienesta darbiniekiem ir tiesības paņemt degvielas paraugus no attiecīgo mehānisko transportlīdzekļu degvielas sistēmas (arī no degvielas tvertnes). Par iezīmētajiem (marķētajiem) naftas produktiem ir uzskatāmi arī tādi naftas produkti, kuri neatbilst šo noteikumu 25. punkta prasībām, bet kuros ir konstatēta vismaz vienas šo noteikumu 25. punktā minētās vielas klātbūtne."

Ministru prezidente L. Straujuma

Zemkopības ministrs J. Dūklavs

16.10.2015. 11:34

418

I.Štromberga

67027216, Inese.Stromberga@zm.gov.lv